Politiet leder efter en kvinde, der over flere omgange har hævet sammenlagt 61.317,91 kroner på to stjålne dankort. De to dankort er blevet brugt både i forretninger og forskellige hæveautomater. Tilbage i april hævede kvinden penge på et stjålent dankort klokken kvart over to om natten. Det blev fanget på et overvågningskamera, og det er det foto, som Nordjyllands Politi nu sender ud. Kan du genkende kvinden på billedet, eller har du oplysninger i sagen, så kan du kontakte Nordjyllands Politi på telefonnummer 1-1-4.

Opsummering:
Nordjyllands Politi efterlyser en kvindelig dankorttyv, der har hævet over 60.000 kroner med stjålne dankort.